ആലപ്പുഴയില് കായിക വികസന പദ്ധതികള് പരിഗണനയില്:മന്ത്രി അബ്ദുറഹിമാന് ആലപ്പുഴ: കായിക മേഖലയിലെ അടിസ്ഥാന സൗകര്യ വികസനത്തിനുള്ള പുതിയ പദ്ധതികള് ആലപ്പുഴ ജില്ലയില് നടപ്പാക്കുന്നത് പരിഗണിച്ചുവരികയാണെന്ന് കായികമന്ത്രി വി. അബ്ദുറഹിമാന്. ജില്ലയിലെ വിവിധ കായിക കേന്ദ്രങ്ങളില് നടത്തിയ സന്ദര്ശനത്തോടനുബന്ധിച്ച് സംസാരിക്കുകയായിരുന്നു അദ്ദേഹം. വാട്ടര് സ്പോര്ട്സുമായി ബന്ധപ്പെട്ട പ്രധാന പദ്ധതികള് ആലോചനയിലുണ്ട്. രാജാ കേശവദാസ നീന്തല്ക്കുളത്തില് നേരിയ തോതില് ചോര്ച്ച കണ്ടെത്തിയിട്ടുണ്ട്. ഇത് ഉടന് പരിഹരിക്കും. ഈ നീന്തല്കുളം മത്സരങ്ങള്ക്കായി പ്രയോജനപ്പെടുത്താന് കഴിയുമോയെന്ന് പരിശോധിച്ചു വരികയാണ്. ഇതു സംബന്ധിച്ച് ചര്ച്ച ചെയ്യുന്നതിന് ഉടന് യോഗം ചേരും. ആലപ്പുഴ ഇ.എം.എസ്. സ്റ്റേഡിയത്തിന്റെ അറ്റകുറ്റപ്പണികള് ഡിസംബര് അവസാനത്തോടെ പുനരാരംഭിക്കും. കായിക മേഖല സജീവമാകുമ്ബോള് മത്സരങ്ങള് നടത്താന് ഈ ജോലികള് സമയബന്ധിതമായി പൂര്ത്തീകരിക്കേണ്ടതുണ്ട്. ഒരു വര്ഷത്തിനുള്ളില് സ്റ്റേഡിയം ഇതിന് സജ്ജമാകും. കഴിഞ്ഞ സര്ക്കാരിന്റെ കാലത്ത് ആയിരം കോടി രൂപയുടെ കിഫ്ബി പദ്ധതിയിലൂടെ തുടക്കം കുറിച്ച പദ്ധതികള് നിര്വഹണത്തിന്റെ വിവിധ ഘട്ടങ്ങളിലാണ് മന്ത്രി പറഞ്ഞു. രാജാകേശവദാസ നീന്തല്ക്കുളം, ഇ.എം.എസ് സ്റ്റേഡിയം, ചെങ്ങന്നൂര് സ്റ്റേഡിയം എന്നിവിടങ്ങളിലും മന്ത്രി സന്ദര്ശനം നടത്തി. എ.എം. ആരിഫ് എം.പി, എച്ച്. സലാം എം.എല്.എ, നഗരസഭാധ്യക്ഷ സൗമ്യാ രാജ്, കലക്ടര് എ. അലക്സാണ്ടര്, സ്പോര്ട്സ് കൗണ്സില് പ്രധിനിധികള്, ഉദ്യോഗസ്ഥര് എന്നിവര് മന്ത്രിക്കൊപ്പം ഉണ്ടായിരുന്നു.